ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Ιουνίου 1999 για το διορισμό μέλους της Επιτροπής των Περιφερειών (1999/387/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263, την απόφαση 98/110/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών, Εκτιμώντας ότι, με την παραίτηση του κ. Philip Houben, η οποία γνωστοποιήθηκε στο Συμβούλιο την 1η Σεπτεμβρίου 1998, έχει κενωθεί μία θέση τακτικού μέλους της Επιτροπής των Περιφερειών, Έχοντας υπόψη την πρόταση της κυβέρνησης των Κάτω Χωρών, ΑΠΟΦΑΣΙΖΕΙ: Άρθρο μόνο Ο κ. A.G.J.M. Rombouts διορίζεται τακτικό μέλος της Επιτροπής των Περιφερειών, εις αντικατάστασιν του κ. Philip Houben, για το υπόλοιπο της θητείας του, δηλαδή έως τις 25 Ιανουαρίου 2002. Λουξεμβούργο, 7 Ιουνίου 1999.

[Source: multi_eurlex | Tokens: 790]